Дания Агишева

Дания Агишева (сәхнә псевдонимы Дана Агишева, тулы исеме Дания Гаделша кызы Агишева, ) – Россия кино артисты, халыкара премияләр лауреаты.

 Тәрҗемәи хәле 
1980 елның 30 декабрендә Ташкәнттә туган. Әтисе – Гаделша (Одельша) Агишев – кинодраматургия профессоры, Россиянең атказанган сәнгать эшлеклесе , татар.  Феникс сайтында

Д. Агишева Мәскәү дәүләт университетының роман-алман бүлеген тәмамлый. Мәскәүдә эре реклама агентлыгында эшли. Бию белән шөгыльләнә. Оскар (Шамил Малкандуев) концертларында бии. народ.ру сайтында

 Иҗаты 
Д. Агишеваның махсус артистлык белеме юк. Интервьларында артистка булырга җыенмавын әйтә (әтисе дә кызын һәрвакыт актер һөнәреннән биздерергә тырышкан), кинода төшүен хобби дип кенә атый.

2002 елда Рәүф Кубаевның «Өчәүгә  каршы өчәү» (Трое против троих) кинотасмасында беренче кечкенә ролендә уйный.
Светлана Проскуринаның «Ерагайган  керү юлы» (Удаленный доступ) кинотасмасында уйный, «Киношок» һәм «Pacific Meridian» (Тын океан меридианнары; Меридианы Тихого) кебек дәрәҗәле кинофестивальләрдә «Иң яхшы хатын-кыз ролендә уйнаган өчен» премияләре ала.

2007 елда Светлана Проскуринаның «Иң яхшы ел фасылы» кинотасмасында уйный.

2009 елда «Татар княжнасы» киносында шагыйрә Анна Ахматованы (яшь чагын) уйный.

2009 елда «Ялтыраулар» (Отблески) сериалында төшә. 2010 елда «Качу» (Побег) сериалында уйный. Әлеге кинодагы роле өчен «Алтын бөркет» премиясенә тәкъдим ителә.

Андрей Звягинцевның «Елена» кинотасмасында кеп-кечкенә рольдә – баш каһарман исәнләшеп үтә торган хатынны уйный. Д. Агишева “аның өчен кече һәм зур рольләр булмавын” тагын бер кат раслый.

 Фильмографиясе 
 Объект 11 (2011) 
 Крапивиннар эше (2011) 
 Елена (2011) 
 Качу (2010) 
 Ялтыраулар (2009) 
 Кеше яши торган утрау (2009) 
 Иң яхшы ел фасылы (2007) 
 Төрмә. Федор Сеченов (2006) 
 Селәү  (2006)  
 Гарпастум (2005) 
 Яшьләр һәм бәхетлеләр (2004)

 Партнерлары 
Александр Домогаров белән «Чит йөз» (Чужое лицо) киносында уйный.

 Бүләкләре 
 СНГ һәм Балтия илләренең XIII «Киношок»  ачык кинофестивалендә “иң яхшы хатын-кыз ролендә уйнаган өчен” премия (2004) 
 Азия-Тын океан регионы кинематографиясенең  Pacific Meridian (Тын океан меридианнары, Меридианы Тихого) фестивалендә “иң яхшы хатын-кыз роле”  («Ерагайган керү юлы» кинотасмасында Женя роле)   өчен премия (2005)   Фильмотека сайтында

 Чыганаклар  
   Йолдызлар порталы

 Искәрмәләр 

Төркем:Актрисалар
Төркем:Мәскәү татарлары
Төркем:Ташкент татарлары
Төркем:Кино артистлары
Төркем:Россия кино артистлары
Төркем:Татар артистлары
Төркем:Киношок премиясе лауреатлары
Төркем:Pacific Meridian премиясе лауреатлары
Төркем:Мәскәү дәүләт университетын тәмамлаучылар